Ir-Regolment tal-Kummissjoni (KE) Nru 221/2002
tas-6 ta' Frar 2002
li jemenda r-Regolament (KE) Nru 466/2001 li jistabbilixxi livelli massimi ta' ċerti kontaminanti fl-oġġetti ta' l-ikel
(Test b'relevanza għaż-ŻEE)
Il-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 315/93 tat-8 ta' Frar 1993 li jistabbilixxi livelli massimi ta' ċerti kontaminanti fl-oġġetti ta' l-ikel [1], u b'mod partikolari l-Artikolu 2(3) tiegħu,
Billi:
(1) Ir-Regolament (KEE) Nru 315/93 jipprovdi illi jridu jiġu ffissati l-livelli massimi għal ċerti kontaminanti fl-oġġetti ta' l-ikel sabiex tiġi protetta s-saħħa pubblika.
(2) Ir-Regolament tal-Kummissjoni (KE) Nru 466/2001 [2], kif l-aħħar emendat bir-Regolament tal-Kunsill (KE) Nru 2375/2002 [3] jiffissa l-livelli massimi għal ċerti kontaminanti fl-oġġetti ta' l-ikel sabiex japplikaw mill-5 ta' April 2002. B'mod partikolari, l-Anness I ta' miegħu jiffissa l-livelli għaċ-ċomb, il-kadmju u l-merkurju f'ċerti prodotti mis-sajd.
(3) Huwa essenzjali, sabiex tiġi protetta s-saħħa pubblika, li l-kontaminati jinżammu f'livelli li huma aċċettabbli tossikoloġikament. Il-livelli massimi għaċ-ċomb, il-kadmju u l-merkurju għandhom ikunu mingħajr periklu u baxxi daqs kemm jistgħu jinkisbu b'mod raġjonevili (l-ALARA) imsejsa fuq prattiċi tajba tal-fabbrikazzjoni u mill-biedja u/jew is-sajd. Fuq il-bażi ta' l-informazzjoni ġdida analitika huwa meħtieġ li jiġu rriveduti d-disposizzjonijiet rilevanti ta' l-Anness I mar-Regolament (KE) Nru 455/2001 rigward dawn il-kontaminanti f'ċerti prodotti mis-sajd. Id-disposizzjonijiet riveduti jżommu livell għoli ta' protezzjoni għas-saħħa tal-konsumatur.
(4) Il-miżuri pprovduti f'dan ir-Regolament huma skond l-opinjoni tal-Kumitat Permanenti ta' l-Oġġetti ta' l-Ikel,
ADOTTAT DAN IR-REGOLAMENT:
Artikolu 1
L-Anness I mar-Regolament (KE) Nru 466/2001 huwa emendat skond l-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-5 ta' April 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta' Frar 2002.